text: To unge mænd fundet døde i campingvogn
  04 maj 2015 kl. 17.13
  Politiet arbejder med en teori om, at det er gas, der er årsagen til de unge mænds død.
  De to unge mænd havde været til et traktortræk-stævne, og overnattede i en campingvogn i Brande.
  - Der er på intet tidspunkt ikke noget, der indikerer, at der er sket en forbrydelse. Der ser ud til at være tale om en tragisk ulykke, siger vagtchef Ole Vanghøj, Midt- og Vestjyllands Politi, til Ritzau.
  Politiet er ved at undersøge, om det kan være udsivende gas, der har været årsag til de unge mænds død.
  - Noget tyder på, at der har været et hul på slangen til campingvognens gasvarmer, men undersøgelserne er ikke færdige endnu, siger Ole Vanghøj til Ritzau.
  De unge mænd var 24 og 25 år.
  